OzLabs/hebrew-wiki-articles huggingface dataset:
Starstruck

"Starstruck" הוא סינגל של המוזיקאי הבריטי אולי אלכסנדר, שיצא במסגרת פרויקט הסולו שלו, יירס אנד יירס, שיצא, על ידי חברות התקליטים פולידור רקורדס ויוניברסל מיוזיק גרופ, ב-8 באפריל 2021.<ref name="AppleMusic"></ref><ref name="Spotify"></ref><ref></ref> השיר נכתב על ידי קלרנס קופי ג'וניור, מארק ראלף, נתנאל לדווידג' ואולי אלכסנדר, והופק על ידי DetoNate ומארק ראלף.<ref name="NME1"></ref> רמיקס בהשתתפות הזמרת האוסטרלית קיילי מינוג יצא ב-21 במאי 2021.<ref name="kylieremix"></ref><ref></ref>

נכון לנובמבר 2021, השיר הושמע למעלה מ-27 מיליון פעמים בספוטיפיי.

== וידאו קליפ ==
הווידאו קליפ של הסינגל, שבויים על ידי פרד רוסון, יצא לראשונה בערוץ היוטיוב של יירס אנד יירס, ב-12 באפריל 2021. בווידאו קליפ, אולי אלכסנדר נראה נרדף רומנטית סביב בית גדול על ידי שיבוט של עצמו. לקראת סוף הווידאו קליפ, מתגלה שהתקרית הייתה בדמיונו של אולי אלכסנדר.<ref></ref><ref></ref> נכון לנובמבר 2021, הווידאו קליפ נצפה למעלה מ-5 מיליון פעמים.<ref></ref>

== הופעות חיות ==
ב-16 באפריל 2021, אלכסנדר ביצע את השיר בשידור חי ב-The Graham Norton Show וב-The One Show.<ref></ref> ב-25 באפריל 2021, הוא ביצע את השיר ב-Sunday Brunch.<ref></ref> ב-29 באפריל 2021 הוא ביצע את השיר ב-The Late Late Show with James Corden.<ref></ref>

== מיקומי שיא ==

== נתוני מכירות ==
{| class="wikitable sortable"
!מדינה
!תואר
!מכירות
|-
!הממלכה המאוחדת (BPI)
|כסף
|200,000
|}

== היסטוריית יציאות לאור ==
{| class="wikitable plainrowheaders"
! scope="col" | אזור
! scope="col" |תאריך
! scope="col" |פורמט
! scope="col" |גרסה
! scope="col" |חברת תקליטים
! scope="col" |הערות
|-
! scope="row" |עולמי
| 8 באפריל 2021
|הורדה דיגיטלית, הזרמת מוזיקה
| rowspan="3" |מקורי
| rowspan="2" | פולידור
|
|-
! scope="row" | הממלכה המאוחדת
| rowspan="2" | 9 באפריל 2021
| rowspan="2" | להיט רדיו עכשווי
|<ref></ref>
|-
! scope="row" |איטליה
| יוניברסל
|<ref></ref>
|-
! rowspan="4" scope="row" | עולמי
| 23 באפריל 2021
| rowspan="4" |הורדה דיגיטלית, הזרמת מוזיקה
| רמיקס של פול וולפורד
| rowspan="4" | פולידור
|<ref></ref>
|-
| 30 באפריל 2021
| רמיקס של אופנבך
|<ref></ref>
|-
| 7 במאי 2021
| רמיקס של Vegyn
|<ref></ref>
|-
| rowspan="2" | 21 במאי 2021
| rowspan="3" | רמיקס של קיילי מינוג
|
|-
! scope="row" |אוסטרליה
| להיט רדיו עכשווי
| יוניברסל מיוזיק אוסטרליה
|<ref></ref>
|-
! rowspan="2" scope="row" | הממלכה המאוחדת
| 22 במאי 2021
| רדיו עכשווי למבוגרים
| rowspan="2" |פולידור
|<ref></ref>
|-
| 4 ביוני 2021
| תקליטור
|מקורי, רמיקס של קיילי מינוג, רמיקס של פול וולפורד, גרסה אקוסטית
|<ref></ref>
|-
|}

== קישורים חיצוניים ==

== הערות שוליים ==

קטגוריה:שירי 2021
קטגוריה:סינגלים מ-2021
קטגוריה:שירי יירס אנד יירס
קטגוריה:שירי קיילי מינוג
קטגוריה:שירים באנגלית
קטגוריה:שירים שהופקו על ידי מארק ראלף
קטגוריה:סינגלים בהוצאת פולידור רקורדס
קטגוריה:שירים שנכתבו על ידי מארק ראלף
תחנת הרכבת ולדיווסטוק

תחנת הרכבת ולדיווסטוק היא תחנת רכבת בולדיווסטוק שברוסיה, בקצה המזרחי של הרכבת הטרנס-סיבירית ותחנתה האחרונה. כמו כן מופעלים מהתחנה קוויAeroexpress (אקספרס פרימוריה) מתחנה זו לנמל התעופה הבינלאומי ולדיווסטוק (ולתחנת קנוויצ'י בנמל התעופה).
== היסטוריה ==
מתכנן הפרויקט, האדריכל פ. באזילבסקי,<ref>Лисовский В. Г. Архитектура России XVIII — начала XX века. Поиски национального стиля. — М.: Белый город, 2009. — С. 524—525. — 568 с. — (Энциклопедия мирового искусства). — .</ref> השתתף במעמד הנחת אבן הפינה לבניין התחנה במאי 1891 בנוכחות יורש העצר הנסיך ניקולאי אלכסנדרוביץ', הקיסר לעתיד ניקולאי השני. ב-2 בנובמבר 1893 התקיים טקס חגיגי של חנוכת התחנה ופתיחת קו הרכבת בתוואי ולדיווסטוק - אוסוריסק. בתחילה היה זה מבנה אבן עם גג ברזל, שהיה חד-קומתי באמצעו ודו-קומתי בקצותיו. רצפות הבניין חופו בלוחות חרס יפני, שנשמרו היטב עד היום.

בשנים 1910–1912, בשל בניית תחנת הרכבת מוסקבה ירוסלבסקי, תוכננה התחנה בוולדיווסטוק והורחבה על ידי המהנדס פלנסון בדמיון לתחנת ירוסלבסקי, מה שיצר תחנות גמורות מבחינה אדריכלית בשני קצוות הרכבת הטרנס–סיבירית. המבנה המקורי הפך לאחד מחלקי תחנת הרכבת. בחזית המערבית היה סמל הפסיפס של מחוז פרימורסיה, במזרח - סמל מוסקבה.

מאז 1924 החלה חזות המבנה להשתנות בהדרגה: הנשר הדו-ראשי הוסר, לוחות הפסיפס נעלמו מתחת לשכבת טיח ותבליטי קרמיקה מזוגגת על פולקלור רוסי ואגדות, וצבע החזית השתנה מצהוב לירוק. בשנת 1936 צויר פנים התחנה על ידי האמן גריגורוביץ' ועשרים שנה לאחר מכן ו. גראסימנקו צייר את אולם הכרטיסים, ויצר פאנל "המולדת הגדולה שלנו".

בשנות השבעים והשמונים של המאה העשרים נצבעו הקירות החיצוניים בירוק. שחזור המבנה, שבוצע בשנים 1994–1996 על ידי החברה הרוסית-איטלקית Tegola Canadese, קירב את המבנה למראה הטרום-מהפכני ההיסטורי והסמל הדו-ראשי הוחזר. בתחנה הוצבו ציורים של הקיסר פיוטר הגדול והנסיך מוראייב-אמורסקי.

בשנת 2017 נחנכה בתחנה אנדרטה לזכרו של הקיסר ניקולאי השני.
== גלריה ==
<gallery>
קובץ:Владивосток вокзал поезда под залом ожидания.JPG|רכבות עוברות מתחת לחדר ההמתנה
קובץ:Vladstation.jpg|תחנת הרכבת ולדיווסטוק
קובץ:Vladivostok railway station 19920503.jpg|תחנת הרכבת ולדיווסטוק בשנת 1992
</gallery>

==קישורים חיצוניים==

== הערות שוליים ==

קטגוריה:ולדיווסטוק
קטגוריה:רוסיה: תחנות רכבת
קטגוריה:פרימוריה
קטגוריה:1893 ברוסיה
גזה גודה

גזה גודה (במקור עד 1915 גרינפלד<ref>Az engedélyt tartalmazó BM rendelet száma/évszáma: 15147/1915. Forrás: MNL-OL 30794. mikrofilm 469. kép 1. karton</ref> בהונגרית: Goda Géza; קומארום, 21 ביוני 1874<ref></ref> – בודפשט, 28 בספטמבר 1954)<ref>[https://adtplus.arcanum.hu/hu/view/MagyarNemzet_1954_10/?query=%22Goda%20Géza%22&pg=4&layout=s Elhunyt Goda Géza] (1954. október 1.) Magyar Nemzet, 10. évfolyam, 232. szám</ref> היה עיתונאי, מתרגם יהודי-הונגרי. הוא אביו של הסופר גאבור גודה.

== קורות חיים ==
גזה גרינפלד נולד במשפחה יהודית, בנם של יעקב גרינפלד ופרנציסקה בירינגר. לאחר שסיים את לימודי המשפטים שלו באוניברסיטת בודפשט (כיום אוניברסיטת אטווש לוראנד), הוא הפך לחבר מערכת של העיתון "יומן בודפשט" (Budapesti Napló). בשנת 1898 התיידד שם עם המשורר אנדרה אדי. הוא כתב דו"חות פרלמנטריים, סיפורים קצרים ומאמרי מערכת. בעיתון היומי "וילאג" (Világ), בשבועונים ובכתבי עת חברתיים הוא נלחם למען מטרות הדמוקרטיה האזרחית, בעיקר למען זכות הבחירה הכללית. הוא פרסם כמה מחקרים על כך, וכן כתב על סוגיית ההגירה וההצעה ל"חוק המשרתות", הוא כתב בשם העט מרפוריוס. בסוף שנות ה-20 של המאה ה-20 פרש מכתיבה בעיתונים והיה פעיל בכלכלה. הוא היה ממייסדי מועדון הבורסה ואחד המתרגמים ההונגריים הראשונים של צ'כוב. גודה עבד בכתב העת "משמר הלשון" שחקר את שפתו וסגנונו של מוֹר יוקאי. ב-23 במאי 1904, בבודפשט, נשא לאישה את ארז'בט זיפטר.<ref></ref> הוא שרד את תקופת השואה, אך אין פרטים מדויקים כיצד. הוא הובא למנוחות בבית הקברות היהודי ברחוב קוזמה בבודפשט.

== עבודותיו ==
* גנרל יאנוש. קארוי מילבק. (סיפור היסטורי, בודפשט, 1904, מהדורה שנייה: בודפשט, 1913)
* הצעת "חוק המשרתות" (בודפשט, 1907)
* יום שישי הטוב ברומא (אוסף סיפורים קצרים, בודפשט, 1964)
* כלובים אנושיים. מבוא מאת גזה הגדוש. (בודפשט, 1967).

=== תרגומיו ===
* קנוט האמסון: רעב . Magyar Hírlap: בודפשט, 1902
* צ'כוב, אנטון פבלוביץ' : חסר הערך. חברת פרנקלין : בודפשט, 1924
* לסאז', אלן-רנה : השטן הצולע. חברת פרנקלין: בודפשט, 1928
* נוימן, אלפרד: מורדים. חברת פרנקלין: בודפשט, 1932
* שו, ג'ורג' ברנרד : על סוציאליזם, קפיטליזם לנשים. דנטה: בודפשט, 1945)
* בונטה, פלורימונד: דרך הכבוד (בודפשט, 1950)
* קופניג, יוהאן : מאמרים ונאומים נבחרים (בודפשט, 1952)

== לקריאה נוספת ==
* Adatai a Petőfi Irodalmi Múzeum katalógusában ([https://opac-nevter.pim.hu/record/-/record/PIM90076 נתוניו] בקטלוג מוזיאון הספרותי פטפי)
* Magyar életrajzi lexikon I. (A–K). Főszerk. Kenyeres Ágnes. Budapest: Akadémiai. 1967. ([http://mek.oszk.hu/00300/00355/html/ABC04834/05286.htm לקסיקון ביוגרפי הונגרי]. עורכת ראשית אגנש קניירש)
* לקסיקון יהודי הונגרי. 1929. עורך פטר אויווארי. [http://mek.oszk.hu/04000/04093/html/0323.html גזה גודה]

== הערות שוליים ==

קטגוריה:מתרגמים יהודים הונגרים
קטגוריה:עיתונאים יהודים הונגרים
קטגוריה:סופרים יהודים הונגרים
קטגוריה:ניצולי השואה: הונגריה
קטגוריה:בוגרי אוניברסיטת אטווש לוראנד בודפשט
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:קומארום: אישים
קטגוריה:הונגרים שנולדו ב-1874
קטגוריה:הונגרים שנפטרו ב-1954
לולאת מופן

במתמטיקה, לולאת מופן היא לולאה המקיימת זהויות מסוימות. כל חבורה היא לולאת מופן. הלולאות נקראות על שמה של רות מופן , שהוכיחה ב-1935 ששלושה איברים a,b,c בלולאת מופן המקיימים את היחס <math>(ab)c=a(bc)</math> יוצרים חבורה. נובע מכאן שהחזקות <math>x^n</math> מוגדרות היטב.

בלולאת מופן כל האיברים הפיכים, והיא מקיימת את תכונת ההיפוך <math>x^{-1}(xy)=y = (yx)x^{-1}</math>. תת-לולאה ולולאת מנה של לולאת מופן הן לולאות מופן. הדוגמה המרכזית ללולאת מופן היא אוסף האיברים ההפיכים באלגברה אלטרנטיבית. כל לולאת מופן סופית פשוטה היא או חבורה פשוטה, או "לולאת Paige". לולאת מופן הלא-אסוציאטיבית הקטנה ביותר היא מסדר 12.

== זהויות ==
הזהויות הבאות שקולות זו לזו:
* <math>z(x(zy)) = ((zx)z)y</math>,
* <math>x(z(yz)) = ((xz)y)z</math>,
* <math>(z(xy))z = (zx)(yz)</math>,
* <math>z((xy)z) = (zx)(yz)</math>.
לולאה המקיימת אחת מהן, ולכן את כולן, היא לולאת מופן. כל לולאת מופן היא אלטרנטיבית מימין ומשמאל, ומקיימת את הזהות הגמישה. הגמישות מאפשרת לכתוב את הזהויות בצורה מקוצרת: z(x(zy)) = (zxz)y, x(zyz) = ((xz)y)z ו-
z(xy)z = (zx)(yz).

== תורת המבנה ==

לולאות מופן סופיות מקיימות את תכונת לגרנז, לפיה הסדר של תת-לולאה מחלק את הסדר של הלולאה (במתכונת משפט לגרנז'. לולאות סופיות פשוטות הן או חבורות פשוטות, או לולאת Paige של האיברים ההפיכים באלגברת אוקטוניונים מפוצלת מעל שדה סופי, מודולו המרכז <math>\pm 1</math>.

כל לולאת מופן מושרית על ידי חבורה עם שילוש [http://www.quasigroups.eu/contents/download/2011/19_1.pdf].

ידוע (Shestakov, 2003) שלא כל לולאת מופן (ואפילו סופית) ניתנת לשיכון בלולאת האיברים ההפיכים של אלגברה אלטרנטיבית. שאלה זו עודנה פתוחה עבור לולאות מופן קומוטטיביות.

== לולאות מופן קומוטטיביות ==

האסוציאטור מוגדר בלולאה קומוטטיבית לפי <math>(a,b,c) = (ab \cdot c)(a \cdot bc)^{-1}</math>. בלולאת מופן קומוטטיבית מתקיימת הזהות <math>(a,b,c)^3=1</math>. נוסף לזה, כל חזקה שלישית שייכת לגלעין.

== ראו גם ==
* How and why Moufang loops behave like groups, S.M. Gagola III, 2011 [http://www.quasigroups.eu/contents/download/2011/19_1.pdf],
==קישורים חיצוניים==
* 

קטגוריה:קוואזי-חבורות ולולאות
יניב רוזנאי

יניב רוזנאי (נולד ב-17 בפברואר 1980) הוא פרופסור חבר למשפטים בבית ספר הארי רדזינר למשפטים של אוניברסיטת רייכמן.

==ביוגרפיה==
גדל ברמת גן. בשנת 2006 קיבל תואר ראשון במשפטים ובממשל מהמרכז הבינתחומי הרצליה, בשנת 2009 קיבל תואר שני במשפטים ובשנת 2014 קיבל תואר דוקטור במשפטים, שניהם מבית הספר למשפטים של בית הספר לכלכלה של לונדון (LSE). עבודת הדוקטורט שלו זכתה בפרס עבודת הדוקטורט המצטיינת לשנת 2014 של הוועדה האקדמית של הארגון האירופי למשפט ציבורי (European Group of Public Law). לפני לימודיו המתקדמים התמחה בלשכה המשפטית של הכנסת.

בשנת 2013 היה חוקר אורח ב־The Program in Law and Public Affairs - LAPA שבאוניברסיטת פרינסטון. בשנים 2015–2016 היה עמית פוסט-דוקטורט במרכז מינרבה לשלטון החוק במצבי קיצון של אוניברסיטת חיפה וב-Hauser Global Law School של אוניברסיטת ניו-יורק (NYU). היה פרופסור אורח באוניברסיטת מילאנו באיטליה, באוניברסיטת מהא פה לונג בתאילנד, באוניברסיטת קוץ' בטורקיה, באוניברסיטת חבל הבסקים בספרד, ובאוניברסיטת אמורי בארצות הברית.

באוקטובר 2016 מונה למרצה בבית ספר הארי רדזינר למשפטים של המרכז הבינתחומי הרצליה. ביוני 2017 קודם לדרגת מרצה בכיר ובמרץ 2020 קודם לדרגת פרופסור חבר. תחומי המחקר שלו הם משפט חוקתי השוואתי, תיאוריה חוקתית ותורת החקיקה.

הוא יו"ר משותף של הסניף הישראלי של הארגון הבינלאומי למשפט ציבורי (ICON-S) וחבר המועצה המנהלת של הארגון הבינלאומי למשפט ציבורי. הוא מייסד-משותף של האגודה הישראלית לחקיקה וכיהן כיו"ר משותף שלה בשנים 2017–2020. כיהן כמזכיר הכללי של העמותה למשפט ציבורי בישראל וכיום חבר הוועד המנהל שלה.

רוזנאי הוא חבר בפורום המרצות והמרצים למשפטים למען הדמוקרטיה, הפועל נגד הרפורמה המשפטית, והוא נואם ומפרסם מאמרים נגד הרפורמה ומתראיין בנושא זה. השתתף בדיונים שנערכו בחסות נשיא המדינה, יצחק הרצוג, לגיבוש פשרה.

==ספריו==
* Unconstitutional Constitutional Amendments - The Limits of Amendment Powers, הוצאת אוניברסיטת אוקספורד, 2017
* Constitutional Revolution, יחד עם פרופ' גארי ג'יקובסון, הוצאת אוניברסיטת ייל, 2020
* 

==הוקרה==
* 2018: פרס מטעם האגודה הבינלאומית למשפט ציבורי על ספרו "Unconstitutional Constitutional Amendments: The Limits of Amendment Powers"
* 2018: פרס גורני לחוקרים צעירים בתחום המשפט הציבורי.
* 2019: פרס חשין למצוינות אקדמית במשפט.
* 2020: אות אביר איכות השלטון מטעם התנועה לאיכות השלטון.

==קישורים חיצוניים==

* [https://www.idc.ac.il/he/pages/faculty.aspx?username=yroznai פרופ' יניב רוזנאי], באתר של אוניברסיטת רייכמן

* 

==הערות שוליים==

קטגוריה:סגל אוניברסיטת רייכמן: משפטים
קטגוריה:בוגרי המרכז הבינתחומי הרצליה: משפטים
קטגוריה:בעלי תואר דוקטור מבית הספר לכלכלה של לונדון
קטגוריה:זוכי אות אביר איכות השלטון
קטגוריה:זוכי פרס חשין
קטגוריה:זוכי פרס גורני
קטגוריה:ישראלים שנולדו ב-1980
לזאר צארביץ'

לזאר צארביץ (במונטנגרית: Лазар Царевић; נולד ב-16 במרץ 1999 בצטיניה שבמונטנגרו) הוא כדורגלן מונטנגרי המשחק בעמדת השוער בקבוצת ברצלונה מהלה ליגה ובנבחרת מונטנגרו.

== קריירת מועדונים ==
צארביץ' גדל במחלקת הנוער של גרבאלי המונטנגרית. בין השנים 2015–2017 שיחק בקבוצה הבוגרת של המועדון, במדיה ערך 64 הופעות במסגרת ליגת העל המונטנגרית.

ב-1 ביולי 2017 עבר צארביץ' לברצלונה מהלה ליגה. לאחר עונה במחלקת הנוער של המועדון, החל לשחק בברצלונה אתלטיק, קבוצת המילואים של המועדון.

ב-6 בנובמבר 2021 ישב צארביץ' לראשונה על ספסל הקבוצה הראשונה של המועדון, בתיקו 3-3 נגד סלטה ויגו במסגרת המחזור ה-13 בליגה לעונת 2021/2022.

== קריירה בין-לאומית ==
ב-24 במרץ 2022 ערך צארביץ' את הופעת הבכורה שלו בנבחרת מונטנגרו, בהפסד 1-0 לנבחרת ארמניה במשחק ידידות.

== תארים ==
;ברצלונה
* ליגת האלופות לנוער (1): 2017/2018

== קישורים חיצוניים ==

קטגוריה:כדורגלנים מונטנגרים
קטגוריה:שוערי כדורגל מונטנגרים
קטגוריה:צטיניה: כדורגלנים
קטגוריה:כדורגלני ברצלונה אתלטיק
קטגוריה:כדורגלני ברצלונה
קטגוריה:כדורגלני נבחרת מונטנגרו
קטגוריה:מונטנגרים שנולדו ב-1999
Goals

Goals (בעברית: מטרות) הוא שיר שהוקלט על ידי הזמרת-יוצרת הברזילאית אניטה.<ref name=":0"></ref> השיר יצא לאור ב-9 בנובמבר 2018, כסינגל שיווקי מתוך המיני-אלבום, Solo.<ref name=":0" /> בסמוך ליציאתו של "Goals", הוציאה אניטה את המיני-אלבום עצמו ואת שני הסינגלים הקודמים שיצאו מתוכו, "Veneno" ו-"Não Perco Meu Tempo".<ref name=":1"></ref><ref name=":2"></ref>

הווידאו קליפ הרשמי של "Goals" יצא לאור ב-9 בנובמבר 2018 ופורסם ביוטיוב.<ref name=":3"></ref>

== רקע וכתיבה ==
השיר נכתב והופק על ידי פארל ויליאמס.<ref name=":0" /> "Goals" הוא הרצועה האחרונה מתוך המיני-אלבום, Solo, וגם שיר הסולו הראשון שלה שמוקלט בשפה האנגלית בלבד.<ref name=":0" /> השיר, הוא המנון העצמה עצמית על אהבת הגוף ועל חוסר השלמות של האדם.<ref name=":0" /> בנוסף לכך, ישנו עיסוק מתמיד בשיר העוקב אחרי השגת מטרות.<ref></ref> במקור, הוקלט השיר על ידי סלינה גומז.<ref></ref>

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-12 מיליון השמעות.<ref></ref>

== וידאו קליפ ==
הווידאו קליפ הרשמי של השיר פורסם ב-9 בנובמבר 2018, ביום יציאתו של "Goals" כסינגל וביום יציאתם של שני הקליפים הנוספים.<ref name=":1" /><ref name=":2" /><ref name=":3" /> בתחילת הקליפ, ניתן לראות את אניטה רוקדת בחדר חשוך המואר באור כחול מעומעם, תוך שרקדניות ליווי מצטרפות אליה.<ref name=":3" /> ישנן סצנות בהן ניתן לראות תאורה אדומה וירוקה.<ref name=":3" /> קליפ מילים המציג גם את עטיפת המיני-אלבום פורסם באותו היום גם כן.<ref></ref>

נכון לאוקטובר 2021, מונה הצפיות של הקליפ עומד על למעלה מ-22 מיליון צפיות.<ref name=":3" />

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|9 בנובמבר 2019
|הזרמת מוזיקה • הורדה דיגיטלית
|האחים וורנר
|style="text-align:center;"|<ref name=":3" />
|}

== קישורים חיצוניים ==

== הערות שוליים ==

קטגוריה:שירי 2018
קטגוריה:שירי אניטה
קטגוריה:שירים באנגלית
קטגוריה:שירים שנכתבו על ידי פארל ויליאמס
קטגוריה:שירים שהופקו על ידי פארל ויליאמס
קטגוריה:שירים עם נושאים פמיניסטיים
שיר הגנרל קים איל-סונג

דיוקנו של [[קים איל-סונג]]

שיר הגנרל קים איל-סונג (בקוריאנית: 김일성장군의 노래) הוא שיר לכת פופולרי בקוריאה הצפונית, שהולחן על ידי קים וון-ג'יון בשנת 1946. השיר משבח את קים איל-סונג, מייסד קוריאה הצפונית ו"הנשיא הנצחי" שלה, שנפטר ב-1994, ומהווה חלק מפולחן אישיות נרחב גם בעשור השני של המאה ה-21.

השיר, שעושה שימוש נרחב בכלי הקשה ובכלי נשיפה על מנת להעצים את "האווירה המהפכנית" שלו<ref name="Portal2005"></ref>, הוא למעשה יצירת האמנות המוקדמת ביותר המתייחסת ישירות לקים איל-סונג, ולפיכך נחשב כמסמן את תחילת פולחן האישיות של "המנהיג הנצחי"<ref name="Lim2015"></ref>.

בתחילת שנות ה-80 של המאה ה-20, קים ג'ונג-איל, השליט השני של קוריאה הצפונית ובנו של קים איל-סונג, החל לעודד את השימוש הפומבי בשיר במגוון אירועים והזדמנויות שונות. כך, השיר החל להיות מושמע באירועים ובמפגשים ציבוריים בקוריאה הצפונית, לצד ההמנון הלאומי, כהמנון דה פקטו נוסף של המדינה, כאשר מרבית הצפון קוריאנים מכירים את מילות השיר בעל-פה.<ref name="Burdick2010"></ref>

לטענת מקורות צפון קוריאנים, הלוויינים קוואנגמיונגסונג 1 ו-קוואנגמיונגסונג 2, ששוגרו בשנים 1998 ו-2009, משדרים בין היתר גם את מילות השיר<ref name="HarveySmid2011"></ref><ref></ref>.

שני התווים הראשונים של השיר משמשים כאות מרווח ברדיו הממשלתי הצפון-קוריאני, והשיר מהווה נעימת הפתיחה של שידורי הטלוויזיה הממלכתית של קוריאה הצפונית מדי יום<ref></ref>.

כמו כן, הנוסח המלא של השיר חקוק על גבי שער הניצחון של פיונגיאנג.<ref name="Corfield2014"></ref>

== ראו גם==
* פולחן האישיות הצפון קוריאני

== קישורים חיצוניים ==

* 
* [https://lyricstranslate.com/en/north-korean-patriotic-song-song-general-kim-il-sung-김일성장군의-노래-gim-il-se.html לחן השיר] ו
* [https://www.youtube.com/watch?v=LZ-bFErynCE&ab_channel=pittman789 תרגום לאנגלית של השיר], סרטון באתר יוטיוב

== הערות שוליים ==

קטגוריה:קוריאה הצפונית: תרבות
פיצוץ בחצות

פיצוץ בחצות (נקרא גם: לילה בטבריה) הוא קופרודוקציה ישראלית-צרפתית משנת 1965, בביומו של הרווה ברומברגר.

==עלילה==
מהנדס צרפתי המועסק כיועץ למפעל המוביל הארצי נקלע למשבר משפחתי בזמן שהותו בישראל. אשתו מנהלת יחסי קרבה עם מהנדס מקומי ובמקביל מתקרב הבעל למזכירתו היפה. הצרות נשכחות ברגע שנודע על היעלמותה של בתם הקטנה של הזוג. יש הגורסים שנחטפה על ידי פושעים מקומיים ואחרים מאשימים את סוריה. לאחר פעולות חיפוש מקיפות, מתגלה הילדה בתוך שדה מוקשים.

==הפקה==
הסרט הופק על ידי חברת סרטי גבע והמפיק מרדכי נבון, בשיתוף מאיר מגן. לתפקידים הראשיים לוהקו השחקנים הצרפתים פסקל פטי וריימונד פלגרין. בין השאר, משחקים בסרט שחקנים ישראלים רבים. הקרנות הבכורה נערכו בישראל ובצרפת בשנת 1965.

==שחקנים==
*פסקל פטי
*ריימנוד פלגרין
*גאולה נוני
*גדעון שמר
*נתן כוגן
*אלכס פלג
*אלישבע מיכאלי
*יעקב בודו
*אברהם בן-יוסף
*יצחק מיכאל שילה
*ציפורה לפיד
*אברהם רונאי
*יוסף שילוח

==קישורים חיצוניים==

קטגוריה:סרטי דרמה ישראליים
קטגוריה:סרטים בצרפתית
קטגוריה:סרטים רב-לשוניים
קטגוריה:סרטים ישראליים משנת 1965
ויליאם רייט

ויליאם רייט (באנגלית: William Wright; 17 בינואר 1830 – 22 במאי 1889) היה מזרחן בריטי ופרופסור לערבית מאוניברסיטת קיימברידג'.

==ביוגרפיה==
ב-1830 נולד ויליאם רייט בבנגל לאלכסנדר רייט וליוהאנה לבית אוברביק. רייט רכש את השכלתו באוניברסיטאות סנט אנדרוז, האלה-ויטנברג וליידן. הוא עבד כפרופסור לערבית ביוניברסיטי קולג' לונדון החל מ-1855 עד 1856, אז עבר לעבוד בטריניטי קולג'. ב-1861 הצטרף רייט לצוות המחלקה לכתבי יד שב, שם עבד עד 1869. ב-1870 שב רייט לכהן כפרופסור לערבית, הפעם באוניברסיטת קיימברידג'. הלה כיהן בתפקיד עד מותו ב-1889.

==ספריו==
<div style="direction: ltr;">
* A Grammar of The Arabic Language, Cambridge University Press, 1874
</div>

==קישורים חיצוניים==

==הערות שוליים==

קטגוריה:מזרחנים בריטים
קטגוריה:סגל אוניברסיטת קיימברידג'
קטגוריה:בריטים שנולדו ב-1830
קטגוריה:בריטים שנפטרו ב-1889
לולאה (מבנה אלגברי)

מבנים האלגבריים, ממאגמה ועד חבורה כולל לולאה.]]
באלגברה, לולאה היא מבנה אלגברי עם פעולה בינארית אחת ואיבר יחידה, שבו פעולות הכפל משמאל ומימין בכל איבר הן הפיכות. בפרט, כל איבר הפיך מימין ומשמאל. בלולאה אין מניחים אסוציאטיביות, ולכן ההפכיים מימין ומשמאל אינם מוכרחים להיות שווים. 

לולאות מזכירות במבניהן את החבורות בכך שפעולת ה"חילוק" תמיד אפשרית אצלן, אך ההבדל העיקרי בין השניים הוא שהפעולה הבינארית בלולאת אינה צריכה להיות אסוציאטיבית. 

ניתן להגדיר לולאה גם כקוואזי-חבורה בעלת איבר יחידה.

== ראו גם ==

* לולאת מופן

== לקריאה נוספת == 

* [https://dml.cz/bitstream/handle/10338.dmlcz/119169/CommentatMathUnivCarolRetro_41-2000-2_13.pdf Hala Orlik Pflugfelder, Historical notes on loop theory] - ראשיתה של תורת הלולאות, 1920–1960

קטגוריה:קוואזי-חבורות ולולאות
זרם הקרח מיל

זרם הקרח מיל (באנגלית: Mill Stream Glacier) הוא קרחון יובלי (זרם קרח), באזור חוף דופק של שטח חסות רוס שבאנטארקטיקה. 

זרם הקרח מיל מנקז את רמת הקוטב.

זרם הקרח זורם לכיוון צפון-מערב, בין רכס סאפורטרז לבין מסיב אוטאוויי.

קצב זרימת זרם הקרח איטית ביותר.

זרם הקרח מיל נשפך אל קרחון מיל.

רוחבו של זרם הקרח 22 קילומטרים ואורכו של זרם הקרח 27 קילומטרים. 

== היסטוריה ==
=== גילוי ומיפוי זרם הקרח ===

זרם הקרח התגלה ומופה על ידי משלחת הסקר הגאולוגי האנטארקטי של ניו זילנד (New Zealand Geological Survey Antarctic Expedition), אשר חקרה את אנטארקטיקה בין השנים 1961 – 1962.

=== מקור השם ===

שמו של זרם הקרח ניתן לו בעת שניתן שמו של קרחון מיל.

שני הקרחונים נקראים על שמו של יו רוברט מיל (Hugh Robert Mill), גאוגרף ומטאורולוג סקוטי, והיסטוריון של אנטארקטיקה.

== קישורים חיצוניים ==

* [https://web.archive.org/web/20210602232426/https://geonames.usgs.gov/apex/f?p=gnispq:5:::NO::P5_ANTAR_ID:10016 זרם הקרח מיל] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=9566&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR זרם הקרח מיל] באתר הגאזט האנטארקטי המשווה SCAR של ממשלת אוסטרליה

== הערות שוליים ==

מיל
קטגוריה:שטח חסות רוס: גופי קרח
Umbraco

מדריך דיגיטלי לגרסה 4.7
Umbraco (המוכרת בעברית גם כאומברקו) היא מערכת ניהול תוכן בקוד פתוח (CMS), המבוססת על שפת C# של חברת מיקרוסופט ומיועדת לפרסום תוכן ברשת האינטרנט ובאתרי אינטראנט.

מאז גרסה 4.5, המערכת כולה זמינה לשימוש תחת רישיון MIT לתוכנה חופשית.

התוכנה פותחה על ידי נילס הרטוויג בשנת 2000, ושוחררה לציבור הרחב כתוכנת קוד פתוח בשנת 2004.<ref name="history"></ref>

== טכנולוגיה ==
המערכת כתובה בעיקר בשפת C#, מאחסת נתונים במסד נתונים יחסי (בדרך כלל Microsoft SQL Server) ופועלת על גבי Microsoft IIS. החזית הקדמית של Umbraco בנויה על NET Framework, באמצעות ASP.

Umbraco עושה שימוש במאפייני ASP סטנדרטיים כדוגמת ASP.NET על מנת להקל על יצירת תבניות דפים לשימוש חוזר, ותומכת הן ב-Razor והן ב-XSLT<ref></ref><ref></ref>.

== קהילת פיתוח ==
נכון לשנת 2020, חברת Umbraco מעסיקה מעל ל-70 עובדים<ref></ref> מתוכם כ-15 מפתחי תוכנה<ref name="cw-nw"></ref> שעובדים על פלטפורמת הליבה של הקוד הפתוח. לאתר הקהילה של Umbraco יש יותר מ-200,000 משתמשים רשומים <ref></ref>.

מאז שנת 2005, מתקיים מדי שנה כנס מפתחים שנתי באזור קופנהגן וסביבתה, חוץ מבשנת 2007, אז הכנס התקיים בלונדון.

== חוות דעת ==
במהלך שנת 2009, CMS Wire הכתיר את Umbraco כאחת ממערכות ניהול התוכן המובילות באינטרנט על בסיס .NET Framwork בקוד פתוח<ref></ref><ref></ref>.

באותה השנה, Umbraco נבחרה כאחת מ-10 פלטפורמות ה-CMS הטובות ביותר מטעם המגזין הדני Version2.

== ראו גם==
* מערכת ניהול תוכן

== קישורים חיצוניים ==

* 
* [https://github.com/umbraco/Umbraco-CMS מאגר Umbraco ב-GitHub]
* [https://www.consist.co.il/solutions/software/web%20sites/umbraco/ מערכת לניהול תוכן – Umbraco], באתר consist מערכות

== הערות שוליים ==

קטגוריה:תוכנות שהושקו ב-2000
קטגוריה:תוכנה חופשית
קטגוריה:כלי פיתוח לווב
בוב דה מור

רוברט פרנס מארי דה מור (בצרפתית: Robert Frans Marie De Moor; 20 בדצמבר 1925 - 26 באוגוסט 1992), הנודע בשם העט בוב דה מור (Bob de Moor), היה קומיקסאי ומאייר בלגי.

==קורות חיים==
בוב דה מור נולד באנטוורפן ב-20 בדצמבר 1925, והחל לצייר בגיל שלוש. הוא גדל בעיירת נמל, וגילה עניין מיוחד בהתבוננות בכלי שיט ורישומם. לאחר סיום בית הספר התיכון למד באקדמיה המלכותית לאמנויות היפות של אנטוורפן.

בשנת 1989 התמנה למנהל האמנותי של חברת ההוצאה לאור הבלגית du Lombard וכיהן גם כיו"ר מועצת המנהלים של ה-CBBD (מרכז הקומיקס הבלגי) בבריסל עד יום מותו.

ב-26 באוגוסט 1992 מת דה מור כתוצאה מסרטן הריאה. בנו, יוהאן דה מור, השלים את הספר האחרון בסדרת הקומיקס שלו Cori le Moussaillon, שנותר לא גמור.

==קריירה==
עמיתו של דה מור, ז'אק מרטין, אמר ש. כישרון זה של דה מור הוביל לכך שפעמים רבות התבקש להשלים יצירות לא גמורות של אמנים אחרים.

בשנת 1949 הצטרף דה מור לאולפני הרז'ה. בזכות יכולתו לצייר בסגנון כמעט זהה לזה של הרז'ה, הוא קודם במהירות והשתתף בהפקת רבים מספרי טינטין, בעיקר בעריכת מחקר רקע לסיפורים, רישום סקיצות וצביעה. עטיפת הספר האי השחור צוירה על ידי דה מור. בנוסף טען דה מור שצייר את רוב הספר טינטין והפיקורוס, טענה שהוכחשה על ידי הרז'ה.

במקביל יצר דה מור קומיקס משלו, בעיקר את סדרות הקומיקס Barelli ו-Cori le Moussaillon אותן פרסם במגזין טינטין. הוא גם השלים את הספר שלושת הנוסחאות של פרופסור סאטו מסדרת בלייק ומורטימר, לאחר מותו של מחברו, אדגר פ. ז'אקובס.

דה מור אייר גם את עטיפת האלבום A World of Machines של הלהקה הבלגית The Machines.

== קישורים חיצוניים ==

קטגוריה:קומיקסאים בלגים
קטגוריה:מאיירים
קטגוריה:בלגים שנולדו ב-1925
קטגוריה:בלגים שנפטרו ב-1992
Charming Kitten

צ'רמינג קיטן (באנגלית: Charming Kitten מוכרת גם בשם הקיצור: APT35) היא קבוצת תקיפה איראנית המבצעת פעולות סייבר התקפיות נגד ארצות הברית וגורמים מערביים<ref></ref><ref></ref>.

התקפותיה של הקבוצה מתמקדות נגד חברות מסחריות ואתרים ממשלתיים וזאת באמצעות התקפות מניעת שירות והשחתת אתרים על מנת להעביר מסרים פוליטיים<ref></ref>.

מלבד השם הרשמי, חברות אבטחת מידע נתנו לקבוצה שמות נוספים כגון: NewsBeef (ניתן על ידי Kaspersky), Phosphorus (ניתן על ידי Microsoft) ו-Ajax Security<ref></ref><ref></ref>.

== היסטוריה ==
על פי מחקר שנעשה על ידי חברת ClearSky, קבוצת התקיפה פועלת משנת 2014 ופועלת בחסות ממשלת איראן<ref></ref>.

בשנת 2017, פרצה הקבוצה למחשביה של רשת הטלוויזיה האמריקאית, HBO, סחטה אותה והדליפה כ-1.5 טרה בייט של מסמכים, סרטים ותוכניות טלוויזיה שלא שודרו באותה העת<ref></ref>.

בחודש מרץ 2019, השתלטה מיקרוסופט על כ-99 שמות מתחם ששימשו את חברי הקבוצה לפעולות סייבר התקפיות<ref></ref><ref></ref>.

בחודש ספטמבר 2019 ובסמוך לתקופת הבחירות לנשיאות ארצות הברית, דיווחה מיקרוסופט על כך שקבוצת התקיפה הייתה מעורבת בכ-240 התקפות וכ-2,700 ניסיונות לגניבת מידע מחשבונות אוטלוק של מנהלי הקמפיין של דונלד טראמפ<ref></ref>.

בסוף שנת 2019 פרסמה חברת ClearSky מחקר שתומך במסקנה הראשונית של מיקרוסופט ומעיד ששיטות התקיפה היו זהות לאלו של קבוצת Charming Kitten:
* רוב הקורבנות היו אנשי מפתח מתחומים שונים בהם איראן התעניינה: חברי אקדמיה, עיתונאים, פעילי אופוזיציה וזכויות אדם.
* פרקי הזמן היו חופפים לתקופת הבחירות לנשיאות ארצות הברית, פרק הזמן העיקרי שבו נעשו ניסיונות להתערב בבחירות ובתוצאותיהן.
* שיטות התקיפה היו דומות והתבססו לרוב על התקפות דיוג ממוקדות באמצעות הודעות טקסט.

== ראו גם ==
* לוחמת רשת
* טרור קיברנטי
* האקינג
* משחקי מלחמה (אבטחת מידע)
* האקטיביזם
*Rocket Kitten

== קישורים חיצוניים ==
* [https://www.israeldefense.co.il/node/32050 חוקרים את איראן? Charming Kitten - קבוצת האקרים איראנית - מחפשת אתכם], באתר Israel Defense
* [https://www.calcalist.co.il/internet/articles/0,7340,L-3726622,00.html כך הצליחה קבוצת האקרים מאיראן לפרוץ למחשבים של ישראלים], באתר כלכליסט
* [https://www.gov.il/BlobFolder/reports/daily/he/קורונה%20-%20סקירה%20בארץ%20ובעולם%20-%2010.05.2020.pdf סקירת איומי סייבר בארץ ובעולם], באתר מערך הסייבר הלאומי
* [https://www.ynet.co.il/articles/0,7340,L-5431248,00.html אסור להישאר אדישים לסייבר האיראני], באתר ynet
* [https://mdb.omegaton.com/2020/05/charmingkitten-apt35.html מידע על קבוצת Charming Kitten], באתר Omegaton.com

== הערות שוליים ==

קטגוריה:קבוצות האקרים איראניות
קטגוריה:לוחמה קיברנטית
פניוורת' (סדרת טלוויזיה)

פניוורת (באנגלית: Pennyworth) היא סדרת טלוויזיה אמריקאית ששודרה לראשונה ב-28 ביולי 2019, ברשת Epix. הסדרה הופקה על ידי ברונו הלר ודני קנון ומככב בה ג'ק באנון בתפקיד אלפרד פניוורת', משרתו של באטמן באוגדני הקומיקס מבית DC Comics, לצד בן אולדרידג', אמה פאץ, ריאן פלטשר, היינסלי לויד בנט, פאלומה פיית', פולי ווקר וג'ייסון פלמינג.

העונה השנייה אושרה ב-27 באוקטובר 2019, והצילומים התחילו בינואר 2020. עם זאת, הצילומים הושהו במרץ 2020 עקב מגפת הקורונה.<ref name="Geektown S2"></ref> העונה השנייה עלתה לראשונה ב-13 בדצמבר 2020 ושודרה עד 11 באפריל 2021.<ref name="Season 2 Premiere Date"></ref> במאי 2021, דווח שהסדרה תחודש לעונה שלישית שתשודר בשירות HBO Max.<ref></ref>

הסדרה הופקה על ידי Warner Horizon ומבוססת על דמויות של חברת DC שנוצרו על ידי בוב קין וביל פינגר ועוקבת אחר המשרת האגדי של ברוס ויין, אלפרד פניוורת', חייל לשעבר בשירות SAS הבריטי בשנות ה-20 לחייו, המקים חברת אבטחה וממשיך לעבוד עם המיליארדר הצעיר תומאס ויין, לפני הפיכתו לאביו של ברוס, בשנות ה-60 של לונדון.

== עלילה ==
אלפרד פניוורת' הוא חייל בריטי צעיר בשירות SAS לשעבר אשר מקים חברת אבטחה משלו ביקום חלופי בו ניצחו היטלר וגרמניה הנאצית במלחמת העולם השנייה<ref name="Tope"></ref> ובו לונדון משלבת היבטים של שנות ה-50 וה-60 עם אירועים ומנהגים שהומצאו, כמו מלחמת אזרחים מודרנית והוצאות להורג פומביות בטלוויזיה. אלפרד הופך למטרה של אגודת העורבים, קבוצה הקושרת קשר להשתלט על הממשלה הבריטית, ומתחילה לפעול נגדם לצד סוכנים אמריקאים בליגת ללא שם, בשם תומאס ויין ומרתה קיין, הוריו העתידיים של ברוס ויין.<ref name="SeriesOrder"></ref>

== שחקנים ודמויות ==

== קישורים חיצוניים ==

==הערות שוליים==

קטגוריה:תוכניות טלוויזיה שמתרחשות בלונדון
קטגוריה:סדרות טלוויזיה של DC קומיקס
קטגוריה:האחים וורנר: סדרות טלוויזיה
קטגוריה:HBO Max: תוכן מקורי
קטגוריה:תוכניות טלוויזיה באנגלית
קטגוריה:סדרות מתח אמריקאיות
.sy

היא סיומת האינטרנט הלאומית של שמות המתחם (domain name) של אתרי אינטרנט הרשומים בסוריה. 

הסיומת הושקה בשנת 1996.

==סיומות משנה==
תחת הסיומת הראשית קיימות מספר סיומות משניות, לפי תחומים:

{| class="wikitable"
|-
! שם תחום !! שימוש
|-
| .edu.sy || אתרי חינוך/אקדמיה
|-
| .gov.sy || אתר ממשלתי
|-
| .net.sy || מפעיל רשת/ספק
|-
| .mil.sy || צבא/ביטחון
|-
| .com.sy || אתר מסחרי
|-
| .org.sy || ארגון ללא כוונת רווח
|-
| .news.sy || סוכנות ידיעות
|}

== קישורים חיצוניים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:סיומות אינטרנט למדינות
קטגוריה:סוריה: תקשורת
בארי גרינשטיין

בארי גרינשטיין (באנגלית: Barry Greenstein; נולד ב-30 בדצמבר 1954) הוא שחקן פוקר יהודי אמריקאי. בשנת 2011 נבחר להיכל התהילה של הפוקר.

==קורות חיים==
גרינשטיין עשה תואר במדעי המחשב באוניברסיטת אילינוי באורבנה-שמפיין. הוא למד לדוקטורט במתמטיקה, אך לא סיים את התואר.

אף על פי שהרוויח כסף בפוקר, גרינשטיין החל לעבוד בסימנטק בשנות השמונים במחשבה שהדבר יקל עליו בתהליך האימוץ של ילדיו החורגים. לגרינשטיין 6 ילדים, מתוכם 4 מאומצים.

== קריירת פוקר ==
גרינשטיין זכה פעמיים באירוע המרכזי של סבב הפוקר העולמי, ב-World Poker Open ב-2004 וב-WPT Invitational ב-2006.

ב-2004 גרינשטיין זכה בצמיד אליפות העולם בפוקר הראשון שלו בטורניר Deuce to Seven Draw, בו הרוויח כ-296 אלף דולר. ב-2005 ניצח בטורניר פוט-לימיט אומהה הולדם וזכה בכ-128.5 אלף דולר. ב-2008 ניצח בטורניר Razz וזכה בצמיד השלישי שלו ובכ-158 אלף דולר.

גרינשטיין נהג להופיע בתוכניות פוקר רבות, והיה חבר קבוע בתוכניות High Stakes Poker ברשת GSN וב-Poker After Dark ברשת NBC.

ב-2011 נבחר להיכל התהילה של הפוקר.

נכון לנובמבר 2021, גרינשטיין זכה בסך של כ-8.5 מיליון דולר מטורנירי פוקר, כשמתוכם כ-3.3 מיליון דולר בסבב אליפות העולם וכ-2.5 מיליון דולר בסבב הפוקר העולמי.

===צמידי אליפות העולם בפוקר===
{| class="wikitable"
!שנה
!טורניר
!פרס
|-
|2004
| dir="ltr" |$5,000 No Limit Deuce to Seven Draw
|$296,200
|-
|2005
| dir="ltr" |$1,500 Pot Limit Omaha
|$128,505
|-
|2008
| dir="ltr" |$1,500 Razz
|$157,619
|}

== פילנתרופיה ==
גרינשטיין נוהג לתרום את זכיותיו לארגונים שונים ובראשם "Children, Incorporated", דבר אשר זיכה אותו בכינוי "רובין הוד של הפוקר".

== ספריו ==
<div style="direction: ltr;">
* 2005 - Ace on the River: An Advanced Poker Guide
</div>

==קישורים חיצוניים==

== הערות שוליים ==

קטגוריה:שחקני פוקר יהודים
קטגוריה:שחקני פוקר אמריקאים
קטגוריה:בוגרי אוניברסיטת אילינוי באורבנה-שמפיין
קטגוריה:זוכי צמיד אליפות העולם בפוקר מארצות הברית
קטגוריה:זוכי סבב הפוקר העולמי
קטגוריה:חברי היכל התהילה של הפוקר
קטגוריה:אמריקאים שנולדו ב-1954
The Greatest Show

The Greatest Show (בעברית: המופע הגדול) הוא שיר שבוצע על ידי יו ג'קמן, קיילה סטל, זאק אפרון וזנדאיה עבור הסרט "האמן הגדול מכולם". זוהי הרצועה הפותחת מתוך פסקול הסרט. אף על פי שלא יצא לאור כסינגל רשמי, "The Greatest Show" היה השיר ה-18 המצליח ביותר של שנת 2018 בבריטניה.<ref></ref>

== מיקומי שיא ==

== נתוני מכירות ==
{| class="wikitable sortable"
!מדינה
!תואר
!עותקים
|-
!אוסטרליה (ARIA)<ref></ref>
|פלטינה 2×
|140,000<small></small>
|-
!בריטניה (BPI)<ref></ref>
|פלטינה 2×
|1,200,000<small></small>
|-
| colspan="3" |<small> מכירות + הזרמת מדיה בלבד</small>
|}

== גרסה מחודשת ==

עבור הפסקול, The Greatest Showman: Reimagined, השיר בוצע על ידי להקת הרוק האמריקאית פאניק! אט דה דיסקו.

=== מיקומי שיא ===

=== תארים ===
{| class="wikitable"
!מדינה
!תואר
!עותקים
|-
!ארצות הברית (RIAA)
|זהב
|500,000
|}

== הערות שוליים ==

קטגוריה:שירי 2017
קטגוריה:סינגלים מ-2017
קטגוריה:סינגלים מ-2018
קטגוריה:שירי זאק אפרון
קטגוריה:שירי זנדאיה
קטגוריה:שירי פאניק! אט דה דיסקו
קטגוריה:שירים באנגלית
קטגוריה:שירים שנכתבו על ידי ראיין לואיס
קטגוריה:סינגלים בהוצאת אטלנטיק רקורדס
רבי אלעזר בן מתיא

רבי אלעזר בן מתיא היה תנא בדור השלישי, מחכמי דור יבנה.

רבי אברהם זכות סובר שהוא בנו של רבי מתיא בן חרש, אך הרב אהרן היימאן חולק על כך בטענה שהדבר אינו אפשרי מבחינה כרונולוגית.

למד מפי רבי טרפון וכנראה גם מרבי עקיבא. היה חברו של רבי חנינא בן חכינאי, ונאמר עליהם שכאשר כתוב "אמרו תלמידים לפני חכמים" הכוונה לשניהם. היה מחכמי יבנה שהין בקיאים בשבעים לשון, יחד עם בן עזאי, בן זומא ורבי חנינא בן חכינאי. יצא עם רבי חלפתא ורבי חנינא בן חכינאי, לראות את גל האבנים שהקימו בני ישראל בירדן.

מוזכר פעם אחת במשנה, כשדרש דרשה "'ואשה גרושה מאישה' ולא מאיש שאינו אישה", כנימוק לדין שאשה שהתקדשה בטעות משום שסברה שבעלה מת, וטרם הנישואים החדשים התברר שבעלה הראשון חי - אינה נפסלת לכהונה בשל כך. הוזכר גם בברייתא שהובאה בתלמוד, שם סבר שבקרה שבו מחצית מהציבור טמאים ומחציתם טהורים, ואדם אחד מכריע את הכף לצד הטמאים - לא מגדירים את המצב כרוב טמאים לעניין טומאה הותרה בציבור.

==לקריאה נוספת==
* 
* מרדכי מרגליות (עורך), אנציקלופדיה לחכמי המשנה והתלמוד, מהדורת אייזנברג כרך א עמ' 52.

==קישורים חיצוניים==
* 
==הערות שוליים==

קטגוריה:הדור השלישי לתנאים
קטגוריה:תלמידי רבי עקיבא
שדה הגז פרדוסי

מפת המיקום של שדות הגז של איראן
שדה הגז פרדוסי הוא מאגר גז טבעי, אחד ממרבצי הגז הגדולים באיראן, אשר ממוקם כ-190 ק"מ דרומית מזרחית לבושהר, 85 ק"מ מחוף במפרץ הפרסי .

נפח הגז והגז-בר-ההשבה במרבץ זה מוערך בכ-370 עד 250 מיליארד מטר מעוקב.

ב-26 בדצמבר 2007 נחתם חוזה לפיתוח שדה הגז בין חברת הנפט האיראנית הלאומית (NIOC) לבין SKS International Oil & Gas Co המלזית <ref>POGC Website</ref>.
החוזה היה למשך 66 חודשים ומטרותיו כללו קידוח 13 בארות מיצוי, התקנת פלטפורמה לייצור גז בחוף הים, הקמת צינור תת-ימי בקוטר 26 אינץ' להובלת הגז ליבשה ובניית בית זיקוק עם כל המתקנים הנחוצים.

== הערות שוליים ==

קטגוריה:המפרץ הפרסי
קטגוריה:שדות גז
קטגוריה:המזרח התיכון: אנרגיה
קטגוריה:איראן: כלכלה
קטגוריה:בושהר
אוטובריינס טכנולוגיות

אוטובריינס טכנולוגיות בע"מ היא חברת הזנק ישראלית המפתחת תוכנה לרכב אוטונומי.

החברה נוסדה בנובמבר 2018, בשם Cartica AI, על ידי יגאל רייחלגאוז, מנכ"ל החברה, כמיזם משותף בין קבוצת קורטיקה לבין החברות טויוטה, BMW וקונטיננטל, שיעסוק בפיתוח מערכות סיוע מתקדמות לנהג (ADAS) מבוססות בינה מלאכותית. התוכנה שפיתחה החברה מותקנת ברכב וקולטת נתונים ממגוון חיישנים, כגון מצלמות ומכ"ם, ומקבלת החלטות על נהיגת הרכב, כגון החלטה על בלימת חירום. יושב ראש החברה הוא קרל-תומאס נוימן, לשעבר מנכ"ל קונטיננטל, אופל ופולקסווגן סין.

בשני גיוסי הון ראשונים גייסה החברה 20 מיליון דולר. בנובמבר 2021 גייסה החברה עוד 101 מיליון דולר.

==קישורים חיצוניים==
* 

==הערות שוליים==

קטגוריה:תעשיית רכב בישראל
קטגוריה:חברות תוכנה ישראליות
קטגוריה:תל אביב-יפו: חברות
קטגוריה:ישראל: חברות שהוקמו ב-2018
NGC 1981

NGC 1981 הוא צביר כוכבים פתוח הממוקם קבוצת כוכבים אוריון. הוא התגלה על ידי ויליאם הרשל ב-4 בינואר 1827. הצביר ממוקם צפונית מערפילית אוריון. מסת הצביר מוערכת בכ-137 ממסת השמש. המרחק מכדור הארץ הוא כ-400 פרסק.

הצביר כולל שיש כוכבים בהירים יחסית ומספר כוכבים נוספים לרבות HD 37017. יש שרואים בו תנין כאשר הכוכב המערבי הוא הזנב וקבוצות של שלושה כוכבים מהווים זוגות רגליים.

==קישורים חיצוניים==

* 

==הערות שוליים==

קטגוריה:קבוצת הכוכבים אוריון
קטגוריה:צבירים פתוחים
קטגוריה:הקטלוג הכללי החדש
חוק ברנדוליני

חוק ברנדוליני, הידוע גם כעקרון אסימטריית הבולשיט, הוא מונח אינטרנטי המדגיש את הקושי להפריך מידע שקרי, מטעה או מוליך שולל: <ref></ref> "כמות האנרגיה הדרושה כדי להפריך בולשיט היא בסדר גודל יותר מזו הנדרשת כדי לייצר אותו".<ref name="Ambasciano2018"></ref><ref name="ThatcherShears2018"></ref>

== מקורות ==
החוק נוסח בפומבי בפעם הראשונה בינואר 2013<ref></ref> על ידי אלברטו ברנדוליני, מתכנת איטלקי. ברנדוליני הצהיר כי קיבל השראה מקריאת "לחשוב מהר, לחשוב לאט" מאת דניאל כהנמן ממש לפני שצפה בתוכנית אירוח פוליטית איטלקית בה תקפו זה את זה העיתונאי מרקו טראבליו וראש הממשלה לשעבר סילביו ברלוסקוני.<ref></ref> <ref></ref>

== מושגים דומים ==
הוגים ופילוסופים בולטים אחרים ציינו אמיתות דומות לאורך ההיסטוריה. בספרו משנת 1786 "מכתבים על בגידה" (Letters on Infidelity), כתב ג'ורג' הורן (Horne):
"עזות דעת ובורות עשויה להניב שאלה של שלוש שורות, שכדי לענות עליה יידרשו שלושים עמודים של למידה וכושר המצאה. כשהשאלה תיענה, היא תישאל שוב בנימת ניצחון בשנה שלאחר מכן, כאילו לא נכתב דבר על הנושא מעולם. מסיבה זו או אחרת, אנשים אוהבים יותר התנגדויות קצרות מתשובות ארוכות, ולכן, במצב זה של מחלוקת (אם ניתן לנסח זאת כך), הסיכויים חייבים להיות תמיד נגדנו; ועלינו להסתפק באלה מבין חברינו שיש להם מספיק יושר וידע, גילוי לב וסבלנות, הנחוצים כדי ללמוד את שני הצדדים של השאלה."<ref></ref>

מארק טוויין מצוטט לפעמים בטעות כמי שאמר "קל יותר לשטות באנשים מאשר לשכנע אותם שהלכו שולל." הציטוט האמיתי, מהאוטוביוגרפיה שלו משנת 1906, הוא: "התהילה הבנויה על שקר הופכת עד מהרה למעמסה מאוד לא נעימה... כמה קל לגרום לאנשים להאמין בשקר וכמה קשה לבטל את תוצאותיה של העבודה הזו!".

בשנת 2005 פרסם הפיזיקאי הרוסי סרגיי לופטניקוב (Lopatnikov) חיבור שבו הציג את ההגדרה הבאה: "אם כל ביטוי דורש פסקה [לשם הפרכה], כל פסקה דורשת קטע, כל קטע דורש פרק, וכל פרק דורש ספר, הטקסט כולו הופך למעשה לבלתי ניתן להפרכה, ולכן מקבל מראית עין של אמת. אני מגדיר אמת כזו כטרנסצנדנטלית."<ref></ref>

== ראו גם ==
* דהרת גיש
* חוק גודווין
* תערו של היצ'נס
* חוק פו
* אמת המידה של סייגן
* On Bullshit

== הערות שוליים ==
 
קטגוריה:אפונימים
קטגוריה:חוכמת חיים
אמת המידה של סייגן

אמת המידה של סייגן היא תחדיש ואפוריזם הטוען: "טענות יוצאות דופן דורשות ראיות יוצאות דופן" (ECREE). הביטוי נקרא על שם המדען ואיש תקשורת המדע קרל סייגן שהשתמש בביטוי בתוכנית הטלוויזיה שלו קוסמוס.

הצהרות דומות נאמרו בעבר על ידי תאודור פלורנוי (Flournoy) ב-1899, פייר-סימון לפלס ב-1814 ותומאס ג'פרסון ב-1808.

== יישום ==
אמת המידה של סייגן, לפי טרסולדי 

אמת המידה של סייגן קשורה לתערו של אוקאם במובן זה שלפי היוריסטיקה כזו, הסברים פשוטים יותר מועדפים על פני הסברים מסובכים יותר. רק במצבים שבהם קיימות ראיות יוצאות דופן, טענה חריגה תהיה ההסבר הפשוט יותר והקביל יותר. צורה שגרתית של אמת מידה זו מופיעה בבדיקת השערות, בדיקה שבה מועדפת ההשערה שאין ראיות לתופעה המוצעת, מה שמכונה "השערת האפס". הטיעון הפורמלי כרוך בהקצאת הסתברות פריורית חזקה יותר לקבלת השערת האפס מאשר לדחייתה של השערה זו.

אין פרמטרים קונקרטיים לגבי מה הן "טענות חריגות", מה שמעלה את השאלה האם הסטנדרט הוא סובייקטיבי. לפי טרסולדי, בעיה זו פחות בולטת ברפואה הקלינית ובפסיכולוגיה, בהן תוצאות סטטיסטיות של ניסוי מבוקר הקצאה אקראית יכולות לבסס את חוזק הראיות.

== היסטוריה ==
האפוריזם הפך לפופולרי על ידי האסטרונום קרל סייגן שהשתמש בו בתוכנית הטלוויזיה "קוסמוס" משנת 1980 בהתייחס לטענות על חייזרים המבקרים בכדור הארץ. שני מאמרים משנת 1978, אחד ב-US News & World Report ואחר מאת קונרו רמקרישנה ראו (Rao) ב-Journal of Parapsychology ציטטו את הפיזיקאי פיליפ אייבלסון, עורך Science, שהשתמש בביטוי זה. ב"על היוצא דופן: ניסיון הבהרה" (1978), קבע הסוציולוג מרצ'לו טרוצי: 

אחרים העלו רעיונות דומים. בשנת 1899 הציג הפסיכולוג תאודור פלורנוי את העיקרון לפיו , וייחס את הרעיון ללפלס. הוא ציטט אמרה של לפלס מ-1814: בשנת 1808 אמר תומאס ג'פרסון: 

== בתרבות ==
בשנת 2004 השתמש רוכב האופניים לאנס ארמסטרונג בביטוי כדי לשלול האשמות של שימוש בסמים שהשמיע העיתונאי דייוויד וולש (Walsh). ארמסטרונג נשאל: ב-2013 הודה ארמסטרונג בשימוש בסמים.

== ראו גם ==
* תורת ההכרה
* תערו של היצ'נס
* פוזיטיביזם לוגי
* תער פילוסופי

== הערות שוליים ==

קטגוריה:תורת ההכרה
קטגוריה:חוכמת חיים
קטגוריה:קרל סייגן
אלכסנדר דרווין

אלכסנדר דווידוביץ' דְרֶווין (ברוסית: Александр Давыдович Древин, בלטבית: Aleksandrs Rūdolfs Drēviņš, אלכסנדרס רודולפס דרווינש; 3 ביולי 1889 – 26 בפברואר 1938) היה צייר לטבי-רוסי.<ref></ref>

== ביוגרפיה ==
דרווין נולד בצסיס (בשטחי לטביה המודרנית), שהייתה אז חלק מהאימפריה הרוסית. הוא למד בבית ספר לאמנות בריגה ובכך סיגל תחילה את סגנון הציור האימפרסיוניסטי והגיע לראשונה למוסקבה ב-1914.<ref>Dombrovskis, Jānis (1925). Latvju Māksla: Glezniecības, grafikas, tēlniecības un lietišķās mākslas attīstības vēsturisks apskats ( Latvian Art: Historical Review of Painting, Graphics, Sculpture and Applied Arts) (1 ed.). Rīga, Latvija: Valters un Rapa. p. 154.</ref> <ref></ref> הוא למד אצל קוזמה פטרוב-וודקין.

משנת 1917 עבד במחלקת האמנויות היפות של הקומיסריון העממי לחינוך.

דרווין היה חלק מאגודת "הפרח הירוק" של אמני אוונגרד לטבים. ב-1920–1921 הוא היה חבר במכון לתרבות אומנותית , "אינחוק", אך מאוחר יותר עזב, יחד עם וסילי קנדינסקי, איוואן קליון ונדז'דה אודלצובה, בגלל המניפסט הקונסטרוקטיביסטי-פרודוקטיביסטי שדחק בדחיית הציור על הכן.

דרווין הפך לפרופסור לציור במוסקבה. ב-1922 הוא נשלח לעבוד בתערוכת האמנות הרוסית הראשונה בגלריה ואן דימן בברלין. הוא נסע ברחבי רוסיה, לחלק של הרי אורל בקזחסטן, אלטאי וארמניה ויצר סדרה של יצירות אמנות של הנוף הסובייטי. טיולים אלו אורגנו ופוקחו על ידי פקידי אמנות סובייטים.<ref></ref>

דרווין צייר לעיתים קרובות "פרימיטיביות אכזרית", חסרת כל מסר פוליטי או כל מטרה בכלל. ציוריו של דרווין היו בכוונה ריקים מאשליות ודקורטיביות. לאחר תקופה של ציור מופשט קונסטרוקטיביסטי, סגנונו נעשה ריאליסטי יותר במהלך שנות ה-20.

== חיים אישיים ==
הוא היה נשוי לנדז'דה אודלצובה. בנם, אנדריי דרווין, יליד 1921, הפך לפסל.

ב-17 בינואר 1938, במהלך הטיהור הגדול, כחלק ממה שמכונה "המבצע הלטבי", נעצר דרווין על ידי ה-NKVD והוצא להורג ב-26 בפברואר, ליד מוסקבה.

== גלריה ==
<gallery mode="packed" heights="180">
File:1933 Drevin Strasse in Armenien anagoria.JPG

File:DervinPYM1933.JPG

File:Drevin. Nude. 1932.jpg

File:Jāzeps Grosvalds. Three artists. 1915.jpg
</gallery>

== קישורים חיצוניים ==

* 

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:ציירים רוסים
קטגוריה:רוסים שנולדו ב-1889
קטגוריה:רוסים שנפטרו ב-1938
Rocket Kitten

רוקט קיטן (באנגלית: Rocket Kitten) היא קבוצת תקיפה איראנית המבצעת פעולות סייבר התקפיות נגד ארצות הברית, ישראל וערב הסעודית<ref></ref>.

התקפותיה של הקבוצה מתמקדות נגד חברות מסחריות וביטחוניות, דיפלומטים, עיתונאים, פעילי זכויות אדם ואתרים ממשלתיים וזאת באמצעות התקפות דיוג ממוקד.

== היסטוריה ==
הקבוצה הוקמה בשנת 2010, וכיוונה את התקפותיה נגד מתנגדי משטר ופעילי אופוזיציה איראנים.

על פי מחקר שנעשה על ידי חברת FireEye, קבוצת התקיפה החלה לפעול מחוץ לאיראן בשנת 2013, מקבלת חסות ממשלת איראן וביצעה מספר פעולות סייבר התקפיות נגד חברות שונות מהתעשייה הביטחונית בארצות הברית<ref></ref>.

בחודש מרץ 2015, דיווחה חברת טרנד מיקרו, על סידרה של פעולות סייבר התקפיות וניסיונות דיוג ממוקד שביצעה הקבוצה נגד חברות וארגונים מתחומים שונים ברחבי העולם, קמפיין התקיפה זכה לשם Woolen-Goldfish<ref></ref>.

בחודש נובמבר 2015, פגיעויות במסד נתונים בשם עויון (Oyun) ששייך לקבוצה, אפשרו לחברת צ'ק פוינט לקבל גישה אליו לא סיסמה<ref></ref>.

המידע שנמצא במסד הנתונים חשף את שיטת הפעולה של הקבוצה ומצא כי הפעילה דפי פישינג ממוקדים שאספו פרטים של כ-1840 קורבנות ומתוכם, 18 אחוזים היו מסעודיה, 17 אחוזים מארצות הברית, 16 אחוזים מאיראן, 8 אחוזים מהולנד ו-5 אחוזים מישראל<ref></ref>.

בחודש אוגוסט 2016, עמדו חברי הקבוצה מאחורי פריצה ל-15 מיליון פעילי אופוזיציה ומתנגדי משטר המשתמשים בתוכנת המסרים המידיים, טלגרם, כאשר הם מנצלים את האימות הדו שלבי באמצעות הודעות טקסט<ref></ref>.

== ראו גם ==
* לוחמת רשת
* טרור קיברנטי
* האקינג
* משחקי מלחמה (אבטחת מידע)
* האקטיביזם
*Charming Kitten

== קישורים חיצוניים ==
* [https://www.israeldefense.co.il/content/קבוצת-הסייבר-rocket-kitten-האיראנית-ממשיכה-לתקוף-יעדים-בישראל קבוצת הסייבר Rocket Kitten האיראנית ממשיכה לתקוף יעדים בישראל], באתר Israel Defense
* [https://www.pc.co.il/news/194179/ מחקר חדש חושף: קבוצת הסייבר האיראנית ממשיכה לפעול – וביתר שאת], באתר אנשים ומחשבים
* [https://www.israelhayom.co.il/article/328377 האקרים איראנים ריגלו אחרי אלופים בצה"ל], באתר ישראל היום
* [https://mdb.omegaton.com/2021/11/rocket-kitten.html מידע על קבוצת Rocket Kitten], באתר Omegaton.com

== הערות שוליים ==

קטגוריה:קבוצות האקרים איראניות
קטגוריה:לוחמה קיברנטית
תער פילוסופי

תער פילוסופי הוא עיקרון או כלל אצבע המאפשר לבטל ("לגלח") הסברים לא סבירים לתופעה כלשהי. <ref></ref> <ref>
</ref> <ref>
</ref>
* תערו של אוקאם: הקביעה שסביר יותר שהסברים פשוטים יותר יהיו נכונים. הימנעות מהנחות מיותרות או בלתי סבירות.
* התער של הנלון: הקביעה שאין לייחס לזדון את מה שניתן להסביר בצורה מספקת על ידי טיפשות. <ref></ref>
* תערו של היצ'נס: מה שניתן לטעון ללא ראיות, ניתן לבטל ללא ראיות.
* בעיית הראוי-מצוי (הגיליוטינה של יום): ממה שקיים, לא ניתן להסיק מה שראוי שיהיה קיים. "אם הגורם, המיועד ליצור תוצאה כלשהי, אינו מספיק כדי ליצור אותה, עלינו לדחות את הגורם הזה, או להוסיף לו את התכונות שיגרמו לתוצאה שתהיה בפרופורציה הולמת לגורם." <ref>
</ref> <ref>
</ref>
* התער של אלדר: אם לא ניתן להוכיח או להפריך דבר-מה על ידי ניסוי או תצפית, הרי שדבר זה אינו ראוי לדיון.<ref name="NFLS">
</ref>
* אמת המידה של סייגן: טענות יוצאות דופן דורשות ראיות יוצאות דופן.
* עקרון ההפרכה של פופר: כדי שתיאוריה תיחשב מדעית, עליה להיות ניתנת להפרכה. <ref></ref>
* התער של גרייס: כשמדובר בהסברים לשוניים, השלכות עדיפות על פני הקשר סמנטי

== ראו גם ==
* אבדוקציה

== הערות שוליים ==
 

קטגוריה:מדע פופולרי
קטגוריה:פילוסופיה של המדע
מייק אלדר (מתמטיקאי)

מייקל ד' אלדר (באנגלית: Michael D. Alder) <ref></ref> הוא מתמטיקאי אוסטרלי שהיה פרופסור באוניברסיטת אוסטרליה המערבית.<ref></ref> אלדר ידוע בכתיבתו הפופולרית ובמאמריו העוקצניים על היעדר כישורי חשבון בסיסיים בקרב בני נוער.<ref></ref>

== קריירה ==
אלדר קיבל תואר B.Sc. בפיזיקה מאימפריאל קולג' ודוקטורט בטופולוגיה אלגברית מאוניברסיטת ליברפול ותואר שני מאוניברסיטת אוסטרליה המערבית.<ref></ref> אלדר היה פרופסור באוניברסיטה זו עד 2011.<ref></ref>

== חרב הלייזר הבוערת של ניוטון ==
חרב הלייזר הבוערת של ניוטון (הידועה גם כ"התער של אלדר") היא תער פילוסופי שהגה אלדר ופרסם במאמר בגיליון מאי/יוני 2004 של Philosophy Now.<ref> Also available as </ref> העיקרון, המתייחס לדעותיהם השונות של מדענים ופילוסופים על אפיסטמולוגיה וידע, סוכם על ידי אלדר כך:<blockquote>בצורתו החלשה קובע העיקרון שאסור לנו לחלוק על הצעות אלא אם כן ניתן להוכיחן על ידי לוגיקה או מתמטיקה מדויקת שיש להן השלכות ניתנות לצפייה. בצורתו החזקה ביותר דורש העיקרון רשימה של השלכות הניתנות לצפייה והוכחה פורמלית לכך שהן אכן השלכות של ההצעה הנטענת.<ref name="Mike Alder 2004 29–33"> Also available as </ref></blockquote>התער נקרא בהומור על שמו של אייזק ניוטון, מכיוון שהוא נוסח בהשראת המחשבה הניוטונית, והוא נקרא "חרב לייזר" מכיוון שהוא "הרבה יותר חד ומסוכן מתערו של אוקאם ".<ref name="Mike Alder 2004 29–33"/>

אלדר כותב כי המדען הממוצע אינו מכבד את הפילוסופיה, בהתחשב בכך שהיא "איפשהו בין סוציולוגיה לביקורת הספרות".<ref name="Mike Alder 2004 29–33"/> הוא מתח ביקורת על מה שראה כהשפעה חסרת פרופורציות של הפילוסופיה היוונית - במיוחד הפלאטוניזם - על הפילוסופיה המודרנית. הוא עימת את הגישה הפופרית של המדען עם הגישה הפלטוניסטית של הפילוסוף, שאותה הוא מתאר כהיגיון טהור. הוא המחיש זאת, בין היתר, על ידי הדוגמה של "פרדוקס הכוח שאי אפשר לעמוד בפניו". לדברי אלדר, תשובתו של המדען לפרדוקס "מה קורה כאשר מופעל כוח שאי אפשר לעמוד בפניו על חפץ בלתי ניתן להזזה?" היא שהנחת היסוד של השאלה פגומה; או שהעצם זז (ולכן החפץ ניתן להזזה), או שהוא לא (ולכן אין זה כוח שאי אפשר לעמוד בפניו): הגעתי למסקנה שהשפה גדולה מהיקום, שאפשר לדבר באותו משפט על דברים שלא ניתן למצוא את שניהם בעולם האמיתי. העולם האמיתי עשוי להכיל חפץ כלשהו שמעולם לא הוזז עד כה, והוא עשוי להכיל כוח שמעולם לא התנגדו לו בהצלחה, אבל השאלה אם החפץ באמת בלתי ניתן להזזה יכולה להיות ידועה רק אם כל הכוחות האפשריים נוסו עליו והשאיר אותו ללא תנועה. אפשר היה לפתור את העניין על ידי ניסיון הכוח שעד כה אי אפשר היה לעמוד בפניו, על החפץ שעד כה היה בלתי ניתן להזזה, ולראות מה יקרה. או שהחפץ יזוז או שלא, מה שיגיד לנו אחד משניים: או שהחפץ שלא היה ניתן להזזה עד כה, לא היה למעשה בלתי ניתן להזזה - או שהכוח שאי אפשר היה לעמוד בפניו, היה למעשה כוח שאפשר לעמוד בפניו."<ref name="Mike Alder 2004 29–33"/></blockquote>לדעת המדען, ניתן לפתור את השאלה בניסוי. אולם, אלדר מודה ש"בעוד שההתעקשות הניוטונית להבטיח שכל קביעה ניתנת לבדיקה על ידי תצפית ... ללא ספק מנפה את השטויות, נראה שהיא מנפה גם את כל השאר, כמעט."<ref name="Mike Alder 2004 29–33"/>

== ראו גם ==
* הפרכה
* התער של הנלון
* תערו של היצ'נס
* פוזיטיביזם לוגי

== קישורים חיצוניים ==
* 

== הערות שוליים ==
 

קטגוריה:מתמטיקאים אוסטרלים
קטגוריה:אפונימים
קטגוריה:בוגרי אוניברסיטת אוסטרליה המערבית